Document ID: 32002R1313

Uredba Komisije (ES) št. 1313/2002
z dne 19. julija 2002
o izvajanju Uredbe Sveta (ES) št. 577/98 o organizaciji vzorčne raziskave delovne sile v Skupnosti v zvezi s specifikacijo ad hoc modula 2003 o vseživljenjskem učenju
KOMISIJA EVROPSKIH SKUPNOSTI JE-
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 577/98 o organizaciji vzorčne raziskave delovne sile v Skupnosti [1] in zlasti člena 4(2) Uredbe,
ob upoštevanju naslednjega:
(1) V Uredbi Komisije (ES) št. 1626/2000 [2] o izvajanju Uredbe Sveta (ES) št. 577/98 o organizaciji vzorčne raziskave delovne sile v Skupnosti je določen program ad hoc modulov za razsikavo delovne sile za obdobje 2001 do 2004, ki vključuje ad hoc modul za vseživljenjsko učenje.
(2) V skladu s členom 4(2) Uredbe (ES) št. 577/98 se podroben seznam podatkov, ki jih je treba zbrati v okviru ad hoc modula, sestavi vsaj 12 mesecev pred začetkom priporočljivega obdobja, predvidenega za navedeni modul.
(3) Sporočilo Komisije KOM(2001) 678 z naslovom "Ustvariti evropski prostor vseživljenjskega učenja" v odstavku 4(3) poudarja, da so primerljivi podatki in statistični ukrepi bistveni za razvoj in izvajanje skladnih in celovitih strategij vseživljenjskega učenja ter da so statistika in kazalniki že danes bistveni sestavni del obstoječih pobud na področju vseživljenjskega učenja, da bi spremljali napredek tako pri doseganju zastavljenih ciljev kot pri uresničevanju političnih ciljev.
(4) V skladu s Smernico C o zaposlovanju za 2002 bi morale države članice opredeliti nacionalne cilje za povečanje vlaganj v človeške vire kot tudi v sodelovanje pri nadaljnjem izobraževanju in formalnem in neformalnem usposabljanju in redno spremljati napredek pri uresničevanju teh ciljev.
(5) Ukrepi, predvideni s to uredbo, so v skladu z mnenjem Odbora za statistični program, ustanovljenim s Sklepom Sveta 89/382/EGS, Euratom [3] -
SPREJELA NASLEDNJO UREDBO:
Člen 1
Podroben seznam podatkov, ki jih je treba zbrati v letu 2003 z ad hoc modulom o vseživljenjskem učenju, je opredeljen v Prilogi te uredbe.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. julija 2002

Labels: 12
9
19